《白蘋洲怀柳文畅》
清代·徐熊飞

山椒激微风，陵苕媚芳泽。遥瞻陇首云，忽忆潇湘客。

汀洲澹容与，一鸟破寒碧。波影霁澄辉，蘋花吐微白。

何处荡舟人，渔歌远天夕。

作者简介：（1762—1835）清浙江武康人，字渭扬，号雪庐。嘉庆九年举人。少孤贫，励志于学，工诗及骈文。晚岁为阮元所知，得授翰林院典籍衔。有《白鹄山房诗文集》、《六花词》等。